Rugāju pagasts

Rugāju pagasts ir lielākā no Balvu novada administratīvajām teritorijām. Robežojas ar sava novada Lazdukalna, Kubulu, Balvu, Bērzkalnes un Vectilžas pagastiem, Madonas novada Indrānu pagastu un Gulbenes novada Daukstu, Stradu un Litenes pagastiem. Pagasta centrs atrodas Rugājos.

Daba 

Atrodas Austrumlatvijas zemienē - austrumu daļu aizņem Adzeles pacēlums bet rietumu daļu - Lubāna līdzenums. Augstākā vieta pagastā - 126,8 m vjl.

Hidrogrāfija

Upes 
 Pededze
 Balupe
 Dūrupe
 Pokrateņa
 Avotiņa
 Teterupe
 Vārniene
 Sudarbe

Ezeri 
 Lazdags - daļa atrodas Stradu pagastā, kopplatība 148 ha
 Kalnis - daļa atrodas Stradu un Litenes pagastos, kopplatība 120 ha
 Ilganču ezers (26,6 ha)
 Pokratas ezers (25 ha)
 Boževas ezers (22,6 ha)

Purvi 
Pagasta dienvidu daļā iestiepjas Šņitkas purva ziemeļu daļa - Raganas purvs. Tālāk ziemeļrietumos atrodas Reibānu purvs (714 ha)

Vēsture 
Pēc 1920. gada agrārās reformas vēlākajā Rugāju pagastā esošā Balvu muižas daļa sadalīta 811 vienībās ar kopplatību 3689 ha.
Rugāju pagasts izveidots 1922. gadā. 1938. gadā tā platība bija 372,9 km². 1945. gadā pagasta teritorijā izveidoja Daugasnes, Dreimaņu, Kraukļu, Medņu, Pakratu, Rugāju un Teteru ciema padomes, bet pagastu 1949. gadā likvidēja. 1954. gadā Rugāju ciemam pievienoja Dreimaņu un Pakratu ciemus, 1961. gadā - Kraukļu un Daugasnes ciemu padomju saimniecības "Rugāji" un kolhoza "Blāzma" teritoriju. 1965. gadā Rugāju ciema p/s "Lazdukalns" teritoriju pievienoja Lazdukalna ciemam. 1971. gadā Rugāju ciemam pievienoja lielāko daļu likvidētā Kraukļu ciema teritorijas. 1977. gadā pievienoja likvidētā Daugasnes ciema teritoriju, bet daļu Rugāju ciema teritorijas iekļāva Tilžas ciemā. 1990. gadā ciemu reorganizēja par pagastu. 2009. gadā, apvienojot ar Lazdukalna pagastu, izveido Rugāju novadu. 2021. gadā Rugāju novadu iekļāva Balvu novadā.

Valsts aizsargājamie kultūras pieminekļi 

 Nr. 286: Sūra apmetne - Bolupes labajā krastā pie Sūra attekas	
 Nr. 287.: Medņu senkapi - Medņos pie Vārnienas upes tilta			
 Nr. 288.: Melnolīdumu viduslaiku kapsēta (Kara kapi) - Melnolīdumos, Vārnienas upes krastā	
 Nr. 289.: Dzirnavsalas apmetne - Mieriņos, Pededzes vecupes labajā krastā, Dzirnavsalas rajonā	
 Nr. 290.: Čušļu senkapi (Kara kapi) - pie Čušļu kapsētas
 Nr. 291.: Mašķu senkapi (Kara kapi) - pie Mašķiem
 Nr. 297.: Ķeibenieku senkapi (Kara kapi) - pie Tilžas pagasta Ķeibeniekiem	
 Nr. 292.: Vēžu senkapi - pie Vēžiem
 Nr. 293.: Aizstirnes senkapi (Vecie kapi) - starp Aizstirni un Mazezeriņu
 Nr. 2855.-2857.: Zenona Čudarāna, Anastāsijas Losānes, Annas Lužas sētas - Baldonēs (19. gs. v.-20. gs.)
 Nr. 2858.: Zemnieku sēta "Bērzulejas"	- Bērzulejās (20. gs. s.)		
 Nr. 2859.: Daudzenes tvaika dzirnavas	- Daudzenē (20. gs. s.)	
 Nr. 2860.: Andzelmas Limanānes sēta - Nagļos	(19. gs. 2.p. - 20. gs.)
 Nr. 8320.: Nagļu (Reibānu) kapu kapliča - pie Lubānas novada robežas (19. gs. b.)
 Nr. 2861.: Pokratas kapu kapliča - pie Rugāju-Tilžas ceļa (1930. gadi)
 Nr. 2862.: Rugāju pagasta valdes ēka - Rugājos (1930. gadi)
 Nr. 2863.: Rugāju pareizticīgo baznīca - Rugājos (1913).

Iedzīvotāji 
Iedzīvotāju nacionālais sastāvs: latvieši - 84,9%, krievi - 12,3%, ukraiņi - 0,8%, citas tautības - 2%.

Apdzīvotās vietas 
Aizstirne, Anenhofa, Biškāni, Cūkusala, Čušļi, Daudzene, Daugasne, Dekšņi, Dubļukalns, Dzeņi, Dziesnieki, Griestiņi, Grūzīši, Kaņepiene, Kozupe, Krampiņas, Kraukļova, Mazpokrota, Medņi, Mieriņi, Nagļi, Niedrumala, Oparnieki, Pērtupe, Pliksna, Pokrota, Riekstusala, Rugāji, Sebeži, Silinieki, Stradi, Strautiņi, Strazdiņi, Teteri, Tikaiņi, Upatnieki, Žeivenieki.

Saimniecība

Transports 
Pagastu šķērso 1. šķiras valsts autoceļi Rēzekne-Gulbene (P36), Balvi-Kapūne (P47) un Kārsava-Tilža-Dubļukolns (P48).

Izglītība un kultūra

Atsauces 

Latgale
Balvu novada pagasti